Birgitta Elisa Oftestad

Birgitta Elisa Oftestad (født 12. mai 2002 i Oslo) er en norsk cellist og vinner av konkurransen Virtuos 2018.

Biografi 
Birgitta Elisa Oftestad begynte å spille cello i en alder av 5 år, og er elev ved Barratt Due musikkinstitutt hvor hun har hatt Tove Sinding-Larsen (2009–2015) og Ole Eirik Ree (2015-) som hovedlærere. Bilærer Truls Mørk. Hun har vært en del av Barratt Dues talentsatsing siden 2012. Hun har spilt som solist og kammermusiker ved en rekke festivaler, Oslo Kammermusikkfestival, Vestfoldfestspillene, Kaunas festival, Kronberg (Mit Musikk - Miteinander), Bowdoin International Music Festival, Valdres sommerfestival, Horten Kammermusikkfestival og Festspillene i Bergen, der hun deltok i Crescendos mentorprogram for kammermusikk i 2016 med klarinettrioen DaNiBi med Konstantin Heindrich som mentor. Hun har vunnet en mengde førstepriser, både som kammermusiker og solist. Blant disse er Midgardkonkurransen (2012, 2013, 2014, 2015), Young Musicians i Tallinn (2013), Sparre-Olsen konkurransen (2014) og Ungdommens Musikkmesterskap (2012, 2014, 2017) der hun også var superfinalist i 2017.

Hedersbevisninger 
 2014 Ånun Lund Rej minnepris
 2014 Midgardprisen
 2017: Vinner av Solistkonkurransen under Fjord Cadenza
 2018: Vinner av Virtuos

Referanser

Eksterne lenker 
 Fjord Cadenza 2017 - Birgitta Elisa Oftestad
 Virtuos 2018 - Birgitta Elisa Oftestad

fødsler i 2002
Norske cellister
Alumni fra Barratt Due musikkinstitutt